മുറിയിൽ പരസ്പരം ചേർന്നു നിൽക്കുന്ന ഇമ്രാൻ ഹാഷ്മിയും കൃതി ഖർബന്ധയും . ചുംബിക്കാനൊരുങ്ങുകയാണ് അവർ . പ്രണയസംഗീതം പതിയെ ഉയർന്നു വരുന്നു . അവരുടെ മുഖങ്ങൾ തമ്മിൽ ചേരുന്ന നേരത്താണ് പൊടുന്നനെ ഒരു കൈ നീണ്ടു വന്ന് കൃതിയുടെ കാലിൽ കൊളുത്തി വലിക്കുന്നത് . പെട്ടെന്ന് സംഗീതത്തിന്റെ ശൈലി മാറുന്നു . മുഖമടിച്ച് നിലത്തേക്ക് വീഴുന്ന നായിക കാർപ്പറ്റടക്കം കട്ടിലിനടിയിലേക്ക് വലിച്ചകറ്റപ്പെടുന്ന ഭീകരദൃശ്യം . സംഗീതം അതിന്റെ വശ്യതയ്ക്കൊപ്പം ഭയാനകവുമായി തീർന്നിരിക്കുന്നു . വിക്രം ഭട്ടിന്റെ റാസ് പരമ്പരയിലെ നാലാമത് ചിത്രമാണ് പ്രേക്ഷകരെ സംഗീതം കൊണ്ട് ഭയപ്പെടുത്താനെത്തുന്നത് .